ବିମାନ ଯାତ୍ରା ବେଳେ ଦେବାକୁ ପଡିବ ଅତିରିକ୍ତ ଚାର୍ଜ ! ଜାଣନ୍ତୁ ଦେବେ କେତେ ଅଧିକ - Prameya News7\nବିମାନ ଯାତ୍ରା ବେଳେ ଦେବାକୁ ପଡିବ ଅତିରିକ୍ତ ଚାର୍ଜ ! ଜାଣନ୍ତୁ ଦେବେ କେତେ ଅଧିକ\n4/01/2021 at 10:36 AM\nନୂଆଦିଲ୍ଲୀ ୪।୧ଃ ଫେବୃଆରୀ ୧ ତାରିଖରୁ ଦିଲ୍ଲୀରୁ ଘରୋଇ ଏବଂ ଅନ୍ତର୍ଜାତୀୟ ବିମାନରେ ଯାତ୍ରା କରିବା ମହଙ୍ଗା ହେବ । ଫେବୃଆରୀ ୧ ତାରିଖରୁ ମାର୍ଚ୍ଚ ୩୧ ପର୍ଯ୍ୟନ୍ତ ଆପଣ ଦିଲ୍ଲୀ ବିମାନବନ୍ଦରରୁ କୌଣସି ସ୍ଥାନକୁ ବିମାନରେ ଯାତ୍ରା କଲେ ଅଧିକ ୬୫.୯୮ ଟଙ୍କା ଦେବାକୁ ପଡିବ । ଏହା ବ୍ୟତୀତ ଟ୍ୟାକ୍ସ ମଧ୍ୟ ଦେବାକୁ ପଡିବ । ଅପ୍ରେଲ ୧ ତାରିଖରୁ ଏହି ଚାର୍ଜ କମ୍ କରାଯିବ । ଆର୍ଥିକ ବର୍ଷ ୨୦୨୧-୨୨ ପର୍ଯ୍ୟନ୍ତ ୫୩ ଟଙ୍କା, ୨୦୨୨-୨୩ ପର୍ଯ୍ୟନ୍ତ ୫୨.୫୬ ଟଙ୍କା ଏବଂ ୨୦୨୩-୨୪ ପର୍ଯ୍ୟନ୍ତ ୫୧.୯୭ ଟଙ୍କା ଦେବାକୁ ପଡିବ ।\nଦିଲ୍ଲୀ ଇଣ୍ଟରନ୍ୟାସନାଲ ଏୟାରପୋର୍ଟ ଲିମିଟେଡ୍ ଦିଲ୍ଲୀ ବିମାନବନ୍ଦରରୁ ଘରୋଇ ଏବଂ ଅନ୍ତର୍ଜାତୀୟ ବିମାନ ଉଡାଣ ପାଇଁ ୨୦୦ରୁ ୩୦୦ ଟଙ୍କା ଅଧିକ ଚାର୍ଜ ଲଗାଇବା ପାଇଁ ଦାବି କରିଥିଲା । ସୂତ୍ର ଏନୁସାରେ ଏହି ଦାବିକୁ ଏପର୍ଯ୍ୟ ମଞ୍ଜୁରୀ ଦିଆଯାଇନାହିଁ । ୨୦୨୪ ପର୍ଯ୍ୟନ୍ତ ଏହି ଚାର୍ଜ ଆଦାୟ କରିବାକୁ ଦିଲ୍ଲୀ ଏୟାରପୋର୍ଟ ଚାହୁଁଛି । ମାତ୍ର ଏବେ ଏୟାରପୋର୍ଟ ଅଥୋରିଟି ୨୦୨୨ ପରେ ଏହା ଉପରେ କୌଣସି ନିଷ୍ପତ୍ତି ନେବାକୁ ଚାହୁଁନାହିଁ ।\nଦିଲ୍ଲୀ ଇଣ୍ଟରନ୍ୟାସନାଲ ଏୟାରପୋର୍ଟ ଲିମିଟେଡ୍ ଅନୁସାରେ କରୋନା ମହାମାରୀ କାରଣରୁ ଅପ୍ରେଲ ୨୦୨୦ରୁ ୨୦୨୪ମାର୍ଚ୍ଚ ପର୍ଯ୍ୟନ୍ତ ରୋଜଗାରରେ ପ୍ରାୟ ୩୫୩୮ କୋଟି ଟଙ୍କା କମ୍ ହେବ ବୋଲି ଆଶଙ୍କା କରାଯାଉଛି । ଏଥିପାଇଁ ଅପ୍ରେଲ ୨୦୨୪ ପର୍ଯ୍ୟନ୍ତ କାମ ଠିକ୍ ଭାବେ ଚାଲିବା ପାଇଁ ଆର୍ଥିକ ସହାୟତାର ଆବଶ୍ୟକତା ରହିଛି । ଏହା ପୂର୍ବରୁ ଦିଲ୍ଲୀ ଇଣ୍ଟରନ୍ୟାସନାଲ ଏୟାରପୋର୍ଟ ଲିମିଟେଡ୍ ବିମାନ ଚଳାଚଳ ମନ୍ତ୍ରଣାଳୟକୁ ମଧ୍ୟ ଅପିଲ କରିଥିଲେ ।
